  Виталий Пронин   Гажано лыдӟисьёсмы, ми тӥледлы но дэмласьком визьдэс сынаны. Сётӥськом «Шудком» клублэн берпуметӥ пумиськонысьтыз юанъёсты. Валэктонъёстэс ыстыны быгатӥськоды udmdunne@yandex.ru адресъя. 1-тӥ юанӞучъёс, «Здравствуйте!» шуыса ӟечбуръясько, озьы соос ог-огзылы тазалык сӥзё. Нош грузинъёс пумиськыкузы «Гамарджоба!» шуо. Озьы Грузиын улӥсьёс СОЕ сӥзё. Оло, та юанлы шонер валэктон тӥлесьтыд командадэс СОЛЫ матэгес кароз. Нималэ СОЕ.2-тӥ юан«Майнкрафт» нимо шудонын котькуд сюро таза пудолэсь йӧлзэ кыскыны луэ. Озьыен, та шудонын ӧвӧл СООС. Нималэ СООСТЫ одӥг кылын.3-тӥ юанПетропавловской черк Санкт-Петербургын нырысетӥ пуктэмъёсыз пӧлы пыре. Солэн 112 метръем шпилез кема аръёс ӵоже, эксэй данэз возьматэм сяна, мукет ужлы но кулэ.  Кыӵе?4-тӥ юан1956-тӥ арын Барри Ларкин Мельбурнысь мэрлы пуконлэсь куксэ кузьмаз, солэн огпалаз (йылаз) керосинэн наштам ӟустари бинемын вал. Мэр, со кукез кияз кутыса, сӥё-дано кылъёс вераз. Маин мэр пукон кукез сураз? 5-тӥ юанКужмо пыдъёсызлы луыса СО быгатэ адямиез вал сямен вылаз нуллыны, солэсь ортчыт - уробоз кыскыны но быгатэ. Нош адямиез омыре ӝутыны СООСЛЭН быдэс уллёзы но уз быгаты. Нималэ СООСТЫ.6-тӥ юанЛиссабонлэн Байрру-Алту ёросэз ӝужыт вырйылэ интыяськемын. 1902-тӥ арын гурезь йылэ чаляк вуон понна 45 метръем подъёмник усьтэмын вал. Солэн кортлэсь лэсьтэм, пужыятэм кадь вылтусыз али трос туристъёсты ас бордаз кыске. Подъёмникез возьматыку, экскурсоводъёс ӵемысь одӥг тодмо французлэсь нимзэ тодазы вайыло. Кызьы нимыз со французлэн? 7-тӥ юанДемонстрациос дыръя Лиссабонысь студентъёс транспортэз дугдытон понна рельсаосты СОИН зырало вылэм. Озьы трамвайёс гурезе тубыны уг быгато ни вылэм. Тодмо кылбурын корка пушкысь пӧртэм арбериос валтӥсь героен керето, нош куке герой СОЕ каре, ченгешонъёс дугдо. Кызьы нимаське со кылбур?8-тӥ юанДжошуа Лонго суредась «Пищевые цепочки» нимо шудон малпаз. Котькуд наборе кӧня ке пӧйшур пыре. Пичизэгес пӧйшурез солэсь бадӟымез пӧйшур ньылыны быгатэ. Та шудонэн тодматскыку, мукетыз тодмо шудон тодэ лыктэ. Кыӵе?9-тӥ юан  Египетын улӥсьёс 1974-тӥ арын шараяллям Рамзес II фараонлэн мумиез изъянмыны кутскем шуыса. Тупатон ужъёсты ортчытон понна мумиез Францие нуоно вылэм. Но Египетлэн катъёсызъя вашкала арбериосты кунысьтызы поттылыны уг яра. Та алон улэ сюронтэм понна Рамзеслэн мумиезлы юромо СОЕ лэсьтӥллям. Тросэзлэн татын пукисьёслэн СО сьӧразы но вань. Нималэ СОЕ.10-тӥ юанОдӥг аспӧртэмлыко арбери ужаны кутске, вылаз кагаз уксё поныку гинэ. Жингрес куара поттыса, СО арбери уксёез сиыны-быдтыны кутске. Дырыз дыръя СОЕ дугдытыны ӧд вутты ке, уксётэк кылёд. Нималэ СО арбериез.11-тӥ юан20-тӥ дауре кылдытэм нырысетӥ автомобильёслэн питранъёссы, сюрес вылысь кортӵогъёс вылэ сюрыса, ӵемысь пасясько. Кытысь усьыло вал кортӵогъёс?12-тӥ юанСюрес вылын костаськись кортӵогъёс, дагаослэн люкетъёссы но мукет лэчыт  кортъёс медаз люкетэ шуыса, автомобильёслэн азязы бадӟым но кужмо СОЕ интыяло вал. Одӥг мадёсъя азьвыл Средиземной зарезьын быдэсак СОЛЭСЬ кылдэм гурезь вал. СОИН йырин гурезь вӧзтӥ ортчись корабльёс трос люкетъёслы пазьгисько вылэм. Нималэ СОЕ.13-тӥ юанХа-Чжун Чанг нимо экономист Италиысь одӥг кар сярысь гожтэ: «Отын одӥг гинэ ужтэк кылем адями. Со адями ужлэсь пега одӥг мугъя - ньыль адямиез ужтэк кельтонтэм понна». Кытын ужало со адямиос?14-тӥ юанАвстралиысь «Манки Миа» пляж тодмо луэ соин - отын матысен луэ адӟыны дельфинъёсты. Соос зарезьысь лазег интые уллёен-уллёен вуо. Малы дельфинъёс отчы лыкто?15-тӥ юан1801-тӥ арын Копенгаген дорысь зарезьын ожмаськон дыръя Англилэн флотэныз кивалтӥсь, чигнаны косыса, сигнал сётӥз. Мукет корабльысь вице-адмирал, подзорной труба пыр учкыса, вераз, нокыӵе сигналъёсты уг адӟиськы шуыса. Озьы со ожмаськонэз азьланьтӥз но тушмонэз вормиз. Гожтэлэ вице-адмираллэсь фамилизэ.16-тӥ юанКуд-ог тодосчиос та немецлэсь вормонъёссэ очки лэсьтонъя технологиослэн дунтэмаменызы герӟало, мукетъёсыз - Шор дауръёс ортчем бере коркаос пушкын трослы югытгес луэмен. Нималэ со немецэз.17-тӥ юанОдӥг конструкторлэн Наталья но Ирина нылъёсыз вал, мукетызлэн - Вадим но Андрей пиосыз. Кызьы нимаське СО, мар кылдытӥзы та конструкторъёс?18-тӥ юанЭдинбург замокын, Петропавловск изкарын крепостьын ик, Часовой пушка вань. Отысь ыбем куара юрттэ вал портэ пырись корабльёслы хронометръёссэс тупатыны. Пушка часъёсты тупатонлэн янгышез кӧня ке секунд вал. Ма муген?19-тӥ юанЙорк университетысь тодосчиос таӵе йылпумъянэ вуиллям: Америкаысь эмъюм лэсьтӥсьёс СОЛЫ, пӧртэм эскеронъёсын ӵошатыса, кык поллы тросгес уксё быдто. Нималэ СОЕ латин кылысь потэм кылын.20-тӥ юанКык полэс юан.А) «Киндер-сюрпризэз» кылдытӥсьёслэн малпамзыя, ческыт сиёнысь тӧдьы шоколад СОЕ возьматэ. Нималэ СОЕ одӥг кылын.Б) «Киндер-сюрпризэз» кылдытӥсьёслэн малпамзыя, пушкысьтыз пластиклэсь капсула СОЕ возьматэ. Нималэ СОЕ одӥг кылын.21-тӥ юанДэниел Брук гожъяськисьлэн верамезъя, Нью-Йоркысь Гонконге лобыны капчи, малы ке шуоно отчы вуэм бере СОЕ кароно ӧвӧл. СОЕ троэзс адямиос каро арнянуналэ, но куд-ог кунъёслы со кулэ ӧвӧл. Нималэ СОЕ кык кылын. 22-тӥ юанОзьыен, Музъем вылын кык гинэ инты вань, кытын часовой поясъёс воксё но ӧвӧл. Нималэ котькудзэ соос пӧлысь.23-тӥ юан 2005-тӥ арысен Теннесси штатын наркотикен вуз карись адямиез куто ке, со одно ик возьматыны кулэ кун юртысь басьтэм одӥг ужкагазэз. Со справкаез лушкемен но басьтыны луэ. Сыӵе документэз адямилэн ӧвӧл ке, солэсь эшшо одӥг йыртэман понна кылзэ юаны быгато на. Кыӵе йыруж понна?24-тӥ юанФинляндиын пужейёслэн кузёоссы кемалась ӧвӧл пӧйшуръёссылэсь сюръёссэс светоотражающей суретэн зыраны кутскизы. Малэсь озьы кузёос пужейёссэс утё?25-тӥ юанЭлвис Преслилэн карьераезлэн тужгес ӟеч вакытаз одӥг чупырес менеджер «Мон адӟемпотостэм карисько Элвис Преслиез» гожтэмен значокъёс вузаны кутскем. Кин вылэ ужа вал со менеджер?26-тӥ юанАнглиын улӥсьёс буре ваён пулъёсты туж ярато, олокыӵе пичи мугъёсъя но соосты ошыло. Озьы Ньюкасл карысь одӥг юрт вылын 1980-тӥ арын ошем буре ваён пулэз адӟыны луэ. Отын ивортэмын: 1921-тӥ арысен 1978-тӥ арозь та интыын СО вал. Нималэ СОЕ.27-тӥ юанАнглиын улӥсьёс, буре ваён пулъёсты сяна, асьсэзыз но серекъяны ярато. Озьы Олд-Глочестер нимо урамысь одӥгаз юртын пул интыямын. Отын ивортэмын: 1782-тӥ арын 5-тӥ куарусёнэ татын вал… Мар вал?"Шудком" визь сынан шудонэз радъяло егитъёслэн "Шунды" огазеяськонзы но Йӧскалык политикая министерство. Теги: визьсынан Егитъёс удмуртдунне  